সিম্পল কপাড়িয়া

সিম্পল কপাড়িয়া (১৫ আগস্ট ১৯৫৮ – ১০ নভেম্বর ২০০৯) ছিলেন একজন ভারতীয় অভিনেত্রী ও পোশাক ডিজাইনার, যিনি হিন্দি চলচ্চিত্রে কাজ করতেন।

 প্রারম্ভিক ও ব্যক্তিগত জীবন  
সিম্পল ১৯৫৮ সালের ১৫ আগস্ট জন্মগ্রহণ করেন। তার বাবার নাম চুন্নিভাই কপাড়িয়া এবং মায়ের নাম বেটি কপাড়িয়া। তিনি ৩ ভাইবোনের সাথে বেড়ে ওঠেন - বড় বোন ডিম্পল কপাড়িয়া, ছোট বোন রিম কপাড়িয়া (যিনি  অতিরিক্ত মাদক সেবনে মারা গেছেন) এবং সুহেল (মুন্না) কপাড়িয়া। তিনি রাজিন্দর সিং শেট্টিকে বিয়ে করেন, যার সাথে  তার করণ কপাড়িয়া নামে একজন ছেলে সন্তান রয়েছে। তিনি ছিলেন টুইঙ্কল খান্না এবং রিঙ্কি খান্না'র খালা।

 কর্মজীবন 
 অভিনয় 
সিম্পল কপাড়িয়া ১৯৭৭ সালে ১৮ বছর বয়সে তার দুলাভাই, অভিনেতা রাজেশ খান্না'র সাথে অনুরোধ চলচ্চিত্রে সুমিতা মাথুরের ভূমিকায় অভিনয়ের মাধ্যমে চলচ্চিত্রে আত্মপ্রকাশ করেন। তিনি শাকা (১৯৮১) এবং চক্রব্যূহ (১৯৭৮) চলচ্চিত্রে জিতেন্দ্রের বিপরীতে অভিনয় করেছিলেন।

তিনি লুটমার (১৯৮০), জামানে কো দিখানা হ্যায় (১৯৮১), জীবন ধারা (১৯৮২) এবং দুলহা বিকতা হ্যায় (১৯৮২) চলচ্চিত্রে সহায়ক ভূমিকায় অভিনয় করেছিলেন। ১৯৮৫ সালে তিনি শেখর সুমনের বিপরীতে আর্ট ফিল্ম রেহগুজার-এ অভিনয় করেন।

তিনি ১৯৮৬ সালে অভিনয় ছেড়ে দেন।

 পোশাক ডিজাইন  
অভিনয় জীবন শেষ করে তিনি একজন পোশাক ডিজাইনার হয়ে ওঠেন এবং সানি দেওল, তাবু, অমৃতা সিং, শ্রীদেবী এবং প্রিয়াঙ্কা চোপড়া সহ বিভিন্ন অভিনেতা-অভিনেত্রীদের জন্য পোশাক ডিজাইন করেন।

১৯৯৪ সালে তিনি রুদালী চলচ্চিত্রে তার পোশাক ডিজাইনের জন্য জাতীয় চলচ্চিত্র পুরস্কার জিতেছিলেন।

 মৃত্যু 
সিম্পল কপাড়িয়া ২০০৬ সালে ক্যান্সারে আক্রান্ত হন, কিন্তু অসুস্থতা নিয়েই কাজ চালিয়ে যান। তিনি ৫১ বছর বয়সে ১০ নভেম্বর ২০০৯-এ মুম্বইয়ের আন্ধেরির একটি হাসপাতালে মারা যান।

 চলচ্চিত্রের তালিকা 
 অভিনেত্রী হিসেবে 
বছরচলচ্চিত্র১৯৭৭অনুরোধ১৯৭৮চক্রব্যূহ১৯৭৯এহসাস১৯৭৯কিজাক্কুম মেরকুম সন্ধিকরণা১৯৮০মন পসন্দ১৯৮০লুটমার১৯৮১শাকা১৯৮১জামানে কো দিখানা হ্যায়১৯৮১পরখ১৯৮২দুলহা বিকতা হ্যায়১৯৮২জীবন ধারা১৯৮২তুমহারে বিনা১৯৮৪হাম রাহে না হাম১৯৮৫রেহগুজার১৯৮৬প্যায়ার কে দো পল

 পোশাক ডিজাইনার হিসেবে 
 বছর  চলচ্চিত্র১৯৮৭ ইনসাফ১৯৮৯ শেহজাদে১৯৯০ দৃষ্টি১৯৯০ লেকিন...১৯৯১ অজুবা১৯৯৩ ডর১৯৯৩ আজ কি ঔরত১৯৯৩ রুদালী১৯৯৫ বারসাত১৯৯৬ ঘাতক: লেঠল১৯৯৬ জান১৯৯৬ উফ ইয়ে মোহাব্বত১৯৯৬ অজয়১৯৯৮ চাচী ৪২০১৯৯৮ জব প্যায়ার কিসিসে হোতা হ্যায়১৯৯৯ ইয়ে হ্যায় মুম্বই মেরি জান২০০১ ইন্ডিয়ান২০০১ প্যায়ার জিন্দেগি হ্যায়২০০১ কসম২০০২ ২৩ মার্চ ১৯৩১: শহীদ২০০৩ দ্য হিরো: লাভ স্টোরি অফ অ্যা স্পাই২০০৪ রোক সাকো তো রোক লো২০০৫ সোচা না থা২০০৬ নকশা২০০৬ গাফলা

 পুরস্কার 
 ১৯৯৪ - রুদালী চলচ্চিত্রের জন্য শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার

 আরও দেখুন 
 ভারতীয় চলচ্চিত্র অভিনেত্রীদের তালিকা

 তথ্যসূত্র 

 বহিঃসংযোগ 


বিষয়শ্রেণী:১৯৫৮-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মুম্বইয়ের ব্যক্তি
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতে ক্যান্সারে মৃত্যু
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় নকশাকার
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় নকশাকার
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:গুজরাতি ব্যক্তি
বিষয়শ্রেণী:ভারতীয় পোশাক পরিকল্পনাকারী
বিষয়শ্রেণী:মুম্বইয়ের শিল্পী
বিষয়শ্রেণী:শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার (ভারত) বিজয়ী